DIKETSO 8 DIKETSO 10
25empa barutuwa ba mo nka bosiu, ba ema hodima lerako, ba mo lepelletsa fatshe ka seroto. Matsetseleko a puo ea Secoana a totobetse bobe. Maele a Secoana a mangoe – bogolo a a umakang kabalano ea banna le basadi – a ka seleka tsebe tsa batho ba ba tlhabologileng. Mo koalong lo ke tlhotlhile diane tsa mothale oo cotlhe ka di tlogela. Phefero ee ntseng jalo ga ea fapaana gope le mokgoa oa Secoana. Bagologolo ba ne ba sa umake puo tse di ntseng jalo fa pele ga batho ba ba nana le bagolo ba ba dumetseng, gonne bakapi ba ne ba baleloa le banyana.
Ke dumela gore fa diane tse di ne tsa phuthoa tsa koaloa ka nako ea ga General Warren, ekabo gompieno re nale buka ea diane dile 2,000. Faesale puo le megapolo ea Sekgooa e fetlhelela le lefatshe ja rona, melao e, ea matlhale a Secoana a bogologolo, e ntse e iketla e lebalega ka monokela. Ke shone se ke lopang baitsi ba Secoana ba ba santseng bale teng gore ba thuse:
Ba nthomele diane dingoe tsa Secoana tse ba di itseng, tse di seong mo bukeng e; le bachomi
Ba mpolelele diphosho dingoe tse ke di irileng mo phetolong, le mo thulaganyong ea diane; ba ba
Ba mpolelele diane dingoe tsa Sekgooa tse ba bonang di dumalana le tsa Secoana go gaisa tse ke di koadileng. Eo o dirang jalo o tla bo a thusitse Becoana gore ba se latlhegeloe ke se-ga-bone.
Fa babadi ba ka eleleloa gore ke koadile koalo lo ko Enyelane kele nosi, go sena moitsi ope oa Secoana eo ke ne nka mmotsa, ba tla fitlhela gore topo eame e lebanye.
Ga ke belaele gore go sa nale diane dile dintsi tse di sa koaloang. Gonne, lefa diane tse ke di phuthileng bogolo ele tsa lenaga, ebile di atisa go baka dipholofolo tsa methale eotlhe, ga ke gakologeloe seane sepe se se umakang pholofolo tse nne tse di jegang bobe ko Bucoana, ebong, Nare, le Phohu, le Kukama, le Tshephe. Nama ea pholofolo tse nne tse ene etlotliloe thata ke Becoana, ba e apaea ka bocoerere jo bo golo. Matlalo a tshepe a ne a dirisioa thata ke bagologolo, a ira kgetse tsa mabele, a ira dithari a belega bana, a aparoa a aloa. Matlalo a seokomana (kukama) le dioka tse pedi (nare le phohu) a ne a ira diphate, makuka, ditlhako, dime, dithebe, dikgole, le eng le eng, tse di tlhokegang segolo mo tirong cotlhe tsa Secoana tsa loloapa le tsa lentle.
Ebile matlhaname a phohu a ne a rekoa ka tlhoatlhoa e kgolo ke ngaka tsa Secoana di ira dipheko le melemo ka one.
Ere ncoa pholofolo tse di tiro potlana di bakoa thata ke maele a Secoana (Bona temana 71-77 le 580-590 le 643-651) go ka gakgamatsa thata fa re ka fitlhela pholofolo tse di maatlametlo a kana ka a tse nne tse, di falotse dipako tsa baroki le bathei ba diane. Fa mmadi mongoe a itse maele mangoe a go nna jalo ka thusa a bolelela morulaganyi.
Kgaritlhang he, lo kganarithe, re bolokeng se-ga-rona se ea ea.
Mo thlotlhomishong ea Diane tsa Sekgooa tse di dumalanang le tsa rona ke thusicoe thata ke buka tse─
Ke gopola maungo a tlhotlhomisho eaka a tla naea babadi ba Becoana setlhopha se sentle sa diane tsa merafe-rafe.
Maele a merafe e mengoe a farologancoe mo go a Senyesemane jaana: (D) Sebsuru, (Dan) se-Dane, (F) se-Fora, (G) se-Doistere, (I) se-Taliane, (L) se-Lateine lefa re kare se-Roma, (P) se-Potokisi saga Monna-Motapa, (Sp) se-Pinola, (X) tsa Beibele. Diane tse ekete di ganetsa tsa Secoana dikailoe jana (Con.).